b'\n_START_ARTICLE_\n1000 eur\xc5\xb3 karta\n_START_SECTION_\nTurinys\n_START_PARAGRAPH_\nFilmas pasakoja apie Piet\xc5\xb3 Italijos gyventojus, kurie m\xc4\x97gina bet kokiomis priemon\xc4\x97mis \xc4\xafsitvirtinti \xc5\xa1iaurin\xc4\x97s Italijos miestuose, o darbo praradimas jiems rei\xc5\xa1kia gr\xc4\xaf\xc5\xbeim\xc4\x85 namo, \xc4\xaf skurd\xc4\x85. 1000 eur\xc5\xb3 \xe2\x80\x93 alga, kuri\xc4\x85 jiems da\xc5\xbeniausiai mokama u\xc5\xbe darb\xc4\x85._NEWLINE_30-metis Mateo, pasi\xc5\xbeymintis puikiais matematiniais gabumais, turi pa\xc5\xa1aukim\xc4\x85 d\xc4\x97styti universitete, ta\xc4\x8diau \xc5\xa1iai veiklai skiria ma\xc5\xbeai laiko, o darbuojasi marketingo kontoroje. Jis nuomojasi but\xc4\x85 kartu su kitu pietie\xc4\x8diu Fren\xc4\x8desko, kuris niekaip nesusiranda darbo ir dienas leid\xc5\xbeia \xc5\xbeaisdamas \xe2\x80\x9ePlaystation\xe2\x80\x9c._NEWLINE_Vienu metu Mateo gyvenime atsiranda dvi moterys: nauja vir\xc5\xa1inink\xc4\x97 Angelika ir kaimyn\xc4\x97 Beatri\xc4\x8d\xc4\x97. Kur\xc4\xaf laik\xc4\x85 m\xc4\x97gindamas palaikyti santykius su abejomis merginomis, galiausiai jis priverstas rinktis: finansin\xc4\xaf stabilum\xc4\x85 galinti garantuoti Angelika ar pavaduojan\xc4\x8dia mokytoja dirbanti ir nuolatin\xc4\x97s vietos neturinti Beatri\xc4\x8d\xc4\x97. Kuomet Angelika gauna paskyrim\xc4\x85 \xc4\xaf Barselon\xc4\x85 ir pasi\xc5\xablo kartu vykti Mateo, \xc5\xa1is apsisprend\xc5\xbeia likti su Beatri\xc4\x8de.'